**Luigi** (ja. *ルイージ/Ruīji*) je mlađi brat blizanac Super Maria i jedan od glavnih protagonista Mario franšize, te glavni protagonist svog mini-serijala. Uz Maria i Bowsera se pojavljuje u najviše igrica i može se vidjeti u mnogim televizijskim emisijama i stripovima. Luigi je nespretan, šašav i lagano strašljiv, jedan je od favorita među fanovima igrica. Luigija vole i mnogi likovi u igrama, te, kao što se vidi u Mario Kart Wii, ima romantičnu vezu s Daisy, isto kao što Mario ima vezu s Peach. Luigi ima malo manje zanimljivu priču o stvaranju od njegovog brata, ali ne znači da je imalo manje važan igricama, i ovaj visoki paesano zauvijek će ostati važan lik, toliko važan da je Nintendo stvorio *Year of Luigi* u 2013.-oj da se slavi njegova trideseta godišnjica.

Pod sjenom brata
----------------

Luigija je stvorio dizajner videoigara, Shigeru Miyamoto. Odlučio ga je dodati u Mario Bros. igricu kad je vidio koliko je zabavna bila igra *Joust* zbog brzog i uzbudljivog načina igre s više igraća. Za Mariovo ime bio je inspiracija Mario Segale, poznato je da je za Luigijevo ime inspiracija bila pizzerija blizu Nintendo HQ zvana *Mario & Luigi's.* Ime mu je također slično japanskoj riječi 「類似」 (*ruiji*), što znači "sličan", što bi moglo objasniti zašto je u starijim igricama izgledao identično Mariju ali s drukčijim bojama. Tvrtke kao Atari Luigiju odmah su dali pažnju u mnogim reklamama. Luigi je uvijek imao par razlika u usporedbi s njegovim bratom. Uvijek je bio viši, mršaviji, imao je manje dlakave brkove, te je bio prepoznatljiv po zelenoj odjeći. Što se tiče njegovih načina igre, Luigi je brži i ima viši skok od Marija. Iako su ga neki igrači obožavali, Luigi je ostao u sjeni brata, jer je Mario uvijek bio glavni lik tijekom 1980-ih i ranih 1990-ih. No, brzo bi se sve promijenilo.

Dolazak slave
-------------

Prva igra u kojoj je Luigi bio glavni protagonist bila je Mario is Missing. U ovoj igri Mario iznenada nestane, i Luigi krene u potragu za njime. Iako je ovo bila velika igra za Luigija, mnogim se igračima nije svidjela, i Luigi bi trebao čekati do 2000-ih da osvoji svijet kao njegov brat. 2001. godine Nintendo je proizveo svoju tada najnoviju konzolu, Nintendo GameCube, i prva igra koja je izašla uz GameCube bila je Luigi's Mansion. U ovoj igri Luigi osvoji svoju vlastitu kuću, ali kad ju posjeti, sazna da je puna duhova. Duhove mora usisati koristeći *Poltergust 3000,* izum ludog profesora E-Gada. Kralj duhova, King Boo, oponaša Bowsera i na kraju se Luigi s njim mora borati i spasiti Marija, tko je zarobljen iza slike. Za mnoge je ovo bila prva igra gdje je Luigi pokazao tko je i kakav je, i ovdje ga je još više ljudi počelo voljeti. Nintendo, kad su vidjeli koliko ljudi vole Luigija, dodali su ga skoro pa svakoj igri nakon, nekad ga je moguće kontrolirati, a nekad se samo pojavljuje u igrama da pomogne igraču ili za komične scene između nivoa. Nintendo je tijekom ovog vremena potvrdio da su Luigi i Daisy ljubavni par. Uz Marija se pojavio u Anime filmu i animiranim serijama kao lik kao deuteragonist i komično olakšanje u nekim scenama.

Nije samo bio sam u igricama, u igrama kao New Super Mario Bros. i mnogim spin-off igrama se pridružio Mariju i bilo ga je moguće kontrolirati, i sačuvao je neke svoje značajke od starih igrica kao brzo trčanje i visoko skakanje. Neke druge igre koje je sam vodio bile su nastavak Luigi's Mansion; Luigi's Mansion: Dark Moon i New Super Luigi U, igre su nas dovele u doba Lugija.

Year of Luigi
-------------

*Year of Luigi* bio je poseban događaj koji je započeo 2013. i završio 2014. koji je Nintendo organizirao kao proslava Lugijeve tridesete godišnjice od njegovog debitantskog nastupa u *Mario Bros.* Za proslavu je Nintendo napravio i prodao mnoge igrice, robu i sadržaj koji se mogao preuzeti sve o Luigiju. Igre koje su izašle tijekom ovog vremena bile su već prije spomenutae Luigi's Mansion 2: Dark Moon i New Super Luigi U, Mario & Luigi: Dream Team te Dr. Luigi. Poseban sadržaj pojavio se u Super Mario 3D World gdje je igraču bilo dopušteno igrati Luigijevu prvu igru, Mario Bros. ali se u njoj Mario nije pojavio, nego samo Luigi pod nadimkom "Luigi Bros.". Također se u igri NES Remix pojavila ekskluzivna igra "Super Luigi Bros.". Nintendo je također napravio par posebnih inačica 3DS-a sve na Luigijev lik. Što se tiče robe, Nintendo je napravio novčić na kojem piše "Year of Luigi" velikim tiskanim slovima, pribadaču s Luigijevim licem, plakat s Luigijem, soundtrack s glazbom iz navedenih igrica i još puno više. Year of Luigi bila je velika proslava kojom se mnogo Nintendo obožavatelja zabavilo zbog razne ekskluzivne robe i zabavnih igara.

Nintendov službeni opis
-----------------------

> Mariov mlađi brat blizanac je super tip, ali nije baš hrabar—i stvarno se boji duhova! Ali, kao njegov veliki brat, sretan je pomoći svima onima u opasnosti. Odličan je skakač zbog njegovih dugačkih nogu, možda čak i još bolji od njegovog poznatijeg brata.
> 
> – Službeni opis Luigija sa Super Mario web-stranice.

Najvažnija pojavljivanja
------------------------

Kao njegov brat, Luigi je bio zaposlen zadnjih tridesetak godina, i ovdje će se navesti samo najznačajnija pojavljivanja, ona u kojim se Luigi pokazao kao pravi heroj, možda čak i malo veći heroj od Marija:

* 1983. Mario Bros. (arkadne mašine, NES) - prvo pojavljivanje
* 1985. Super Mario Bros. (NES) - Najvažnija igra za franšizu
* 1992. Super Mario Kart (SNES) - Prva Go-kart igra
* 1992. Mario is Missing (SNES) - Prva igra u kojoj je glavni protagonist
* 1996. Super Mario RPG: Legend of The Seven Stars (SNES) - prvi RPG
* 1996. Super Mario 64 (N64) - prvi put u 3D-u, iako se Luigi nije pojavio, njegov nedostatak stvorio je jedan od najpoznatijih mitova u povijesti videoigara
* 1999. Mario Party (N64) - prva igra za tulume
* 2001. Luigi's Mansion (Gamecube) - Prva GameCube igra
* 2002. Mario Party 4 (Gamecube)
* 2003. Mario Kart: Double Dash (Gamecube)
* 2003. Mario Party 5 (Gamecube)
* 2003. Mario Golf: Toadstool Tour
* 2004. Mario Party 6 (Gamecube)
* 2004. Mario Power Tennis (Gamecube)
* 2006. Mario Party 7 (Gamecube)
* 2007. Super Mario Galaxy (Wii)
* 2008. Mario Kart Wii
* 2008. Mario Party 8 (Wii)
* 2011. Super Mario 3D Land (Nintendo 3DS)
* 2013. Super Mario 3D World (Nintendo Wii U)
* 2013. Luigi's Mansion: Dark Moon (Nintendo 3DS)
* 2015. Super Mario Maker (Nintendo Wii U, 3DS)
* 2017. Mario + Rabbids Kingdom Battle (Nintendo Switch)
* 2017. Super Mario Odyssey (Nintendo Switch)
* 2018. Super Smash Bros. Ultimate (Nintendo Switch)
* 2019. Super Mario Maker 2 (Nintendo Switch)
* 2019. Luigi's Mansion 3 (Nintendo Switch)

Izvori
------

1. ↑  Brian. Miyamoto says Mario’s full name is "Mario Mario". Nintendo Everything (14. rujna 2015). Pristupljeno 14. rujna 2015.
2. ↑   *Mario Bros. - Videogame by Nintendo*. Pristupljeno 2020-03-06.
3. ↑

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 23167259798172122301
* LCCN: no2022154432
* MusicBrainz: 3fa420de-c442-4e5e-8ca4-b3bea0e94214

 |

| * p
* r
* u
*Mario* |
| --- |
| Lista videoigara franšize Mario |
| Serije igara | 

|  |  |
| --- | --- |
| Glavni | 
* *Super Mario*
* *Mario Kart*
* *Mario Party*
* *Mario vs. Donkey Kong*

 |
| Žanrovi | 
* Edukativne
	+ *Mario Is Missing!*
	+ *Mario's Time Machine*
	+ *Mario's Early Years!*
	+ *Mario's Game Gallery*
* Logičke
* Igre igranja uloga
* Sportske
	+ Trkaće

 |
| Podserijali | 
* *Donkey Kong*
* *Luigi*
	+ *Luigi's Mansion*
	+ *Mansion: Dark Moon*
	+ *New Super Luigi U*
	+ *Dr. Luigi*
	+ *Mansion 3*
* *Wario*
* *Yoshi*
* LCD igre
	+ *Mario's Cement Factory*

 |

 |  |
| Druge igre | 
* *Mario Bros.*
* *Pinball*
* *Mario Paint*
* *Mario Clash*
* *Mario Artist*
* *Super Mario Ball*
* *Super Princess Peach*
* *Captain Toad: Treasure Tracker*

 |
| Nedovršene | 
* *Super Mario's Wacky Worlds*
* *Super Mario 128*

 |
| Svijet | 

|  |  |
| --- | --- |
| Likovi | 
* Mario
* Luigi
* Bowser
* Princeza Peach
* Princeza Daisy
* Donkey Kong
* Diddy Kong
* Rosalina
* Wario
* Waluigi
* Toad
* Yoshi
* Birdo
* Bowser Jr.
* Koopalingsi
* King K. Rool
* Fawful
* Vivian
* Rabbid Peach

 |
| Ostalo | 
* Kraljevstvo gljiva
	+ Goomba
	+ Koopa Troopa
	+ Hammer Bro
	+ Lakitu
	+ Boo
	+ Chain Chomp
* *Super Mario Bros.* pjesma
* World 1-1

 |

 |
| Mediji | 
* *Nintendo Comics System*
* Anime film
* Igrani film
* Animirani film
* *Super Mario Adventures*
* Gamebookovi
* Nelicencirano

 |
| Ljudi | 
* Satoru Iwata
* Yoshiaki Koizumi
* Koji Kondo
* Charles Martinet
* Shigeru Miyamoto
* Takashi Tezuka
* Yasuhisa Yamamura
* Mahito Yokota
* Yōichi Kotabe

 |
| Također vidi | 
* Nintendo
* *Super Smash Bros.*

 |